projecte-aina/catalan_government_crawling huggingface dataset:
L'estudi, elaborat per ENOTURISTA amb el suport d'INCAVI, ha analitzat prop d'un miler d'empreses associades al vi català de totes les DO presents a Instagram i han extret xifres d'abans i després del confinament.
El proper dilluns, 8 de juny, en una sessió telemàtica i en un Live a Instagram, es presentaran els resultats del primer Baròmetre del Vi Català a Instagram, un estudi que ha analitzat el paper d'aquesta xarxa social durant el confinament i l'ús que n'han fet els cellers i les Denominacions d'Origen catalanes.
En total s'han analitzat prop d'un miler d'empreses associades al vi català de totes les DO.
Una de les conclusions que se n'extreuen és que el sector del vi ha aprofitat Instagram per donar sortida a les noves necessitats resultants de la crisis sanitària, generades pel tancament dels principals canals de venda com l'hostaleria i la restauració, i que s'han disparat les accions a Instagram.
L'estudi s'acompanya amb les aportacions de vuit experts en xarxes socials com Mariola Dinarès, Josep Maria Ganyet, Albert Vico, Marianela Sandovares, Ferran Lalueza, Dolors Reig, Albert Cuesta, i Daniel Gutierrez Abella que analitzen el moment i el creixement a Instagram per part del vi català.
Es presentaran els resultats en dos accions concretes:
Les presentacions seran en línia i tindran lloc demà, 16 de juny, sobre l'ús dels llevats per pal·liar els efectes del canvi climàtic al vi; i dijous, 18 de juny, sobre els llevats autòctons com a tipificació dels vins.
Els llevats són els microorganismes encarregats de transformar els sucres del raïm en alcohol, el que dona peu a la fermentació alcohòlica.
Tenen un paper important en els processos de vinificació i també a l'hora de diferenciar els perfils sensorials dels vins.
L'INCAVI i l'IRTA, a través del grup de I2VI, desenvolupen diferents estudis de recerca encaminats a transferir al sector bones pràctiques en l'ús de llevats en l'elaboració de vins.
Aquesta setmana, a través de dues jornades tècniques en línia, es presentaran alguns resultats d'aquesta recerca amb l'objectiu de difondre els avenços obtinguts i la seva aplicabilitat amb tècnics i enòlegs dels cellers participants.
Demà, dimarts 16 de juny, a partir de les 10h, sota el títol " Eines biològiques per fer front al canvi climàtic en l'elaboració de vi " es presentaran els resultats de l'activitat demostrativa sobre com l'ús de diferents espècies de llevat durant el procés fermentatiu pot ajudar a pal·liar els efectes que l'escalfament global està provocant en l'elaboració de vi dins dels cellers.
De fet, l'augment de temperatures provoca un desfasament en la maduració del raïm, comportant canvis com un increment del grau alcohòlic i una disminució de l'acidesa.
La segona jornada serà dijous, 18 de juny, a les 10h, i posa l'accent en els llevats autòctons.
Amb el títol de " Millora de l'aplicabilitat de llevats autòctons com a eina per a la tipificació dels vins ", es presenten els darrers avenços obtinguts respecte a l'establiment de condicions i paràmetres per al desenvolupament d'un protocol per a l'obtenció de la soca S. cerevisiae P29 com a llevat sec actiu, per a la seva aplicació en la producció de vi i cava.
La soca P29, aïllada als anys 80 per l'INCAVI, està sent molt utilitzada per molts elaboradors.
Per inscriure's, cal fer-ho a través de Ruralcat: ruralcat.gencat.cat/inscripcionspatt
La Mostra de Vins i Caves de Catalunya ha aplegat durant els dies de la Mercè, del 20 al 24 de setembre, més de quaranta cellers
La 39a Mostra de Vins i Caves de Catalunya va tancar les portes amb unes molt bones xifres d'assistència i bones sensacions per part dels cellers, els assistents i l'organització.
L'estrena d'ubicació a la Ronda de Sant Antoni, al costat del mercat, s'ha valorat positivament per la seva centralitat al bellmig de la ciutat i per comptar amb un públic més local, familiar i amb interès pel món del vi.
La Mostra de Vins i Caves de Catalunya ha aplegat durant els dies de la Mercè, del 20 al 24 de setembre, més de quaranta cellers de diferents Denominacions d'Origen Catalanes. es van repartir 16.000 copes de vi i gairebé 100.000 tastos de més de 400 vins durant els cinc dies.
Cellers i entitats vinculades al món del vi van organitzar un total de 17 activitats dirigides en la Sala de Tast de la Mostra, amb una assistència de 680 persones.
El director general de l'INCAVI, Salvador Puig mostra la seva satisfacció: "La relació entre el barri de Sant Antoni i la 39a Mostra ha estat molt positiva, des el primer moment el barri s'ha fet seva la Mostra i això es notava en l'ambient d'aquests dies, amb molts assistents del barri i famílies, així com en la rebuda per part del Mercat i els comerciants de la zona".
Pel que fa el nou emplaçament, en comparació amb d'altres edicions, Salvador Puig opina que "tot i ser un espai més reduït que a Lluís Companys, estem contents i els cellers així també ens ho han manifestat.
Per tant, la nostra intenció és continuar en aquest mateix espai en la propera edició".
D'altra banda, Ramon Sentmartí, director gerent de Prodeca, explica que "una bona manera de vendre els vins i els caves al món és des de Barcelona i Catalunya.
Si els coneixem i els apreciem, en som ambaixadors".
Segons Sentmartí, "la Mostra ha estat un any més clau en aquesta missió".
La Mostra l'organitza el Departament d'Agricultura, Ramaderia, Pesca i Alimentació (DARP), a través de l'INCAVI i PRODECA.
El pròxim dilluns 11 de novembre, coincidint amb Sant Martí, arriba al mercat el Vi Novell 2019.
Aquest producte de temporada i de producció limitada només s'embotella a l'inici de cada campanya i és el primer tast de la collita.
És un vi afruitat i fresc que recorda al gust del raïm i que és ideal per acompanyar altres productes de temporada com ara la carabassa.
A més, en ser un producte de temporada, el seu consum és molt limitat, ja que acostuma a estar disponible només fins que arriben els primers vins dels cellers, els vins joves.
Un any més, el Vi Novell arribarà a Barcelona en format festa de la mà dels 9 cellers que van tirar endavant la iniciativa amb el suport de l'Institut Català de la Vinya i el Vi (INCAVI) per tal de mantenir viva aquesta popular tradició catalana.
Com cada any, la Festa del Vi Novell se celebra el primer dissabte després de la sortida del vi.
Enguany serà el dia 16 de novembre, de 12h a 20h, als jardins del Palau Robert.
Els assistents podran tastar els vins novells amb denominació d'origen dels 9 cellers participants i promotors d'aquesta iniciativa: Celler Carles Andreu, Celler Cooperatiu de l'Espolla, Cooperativa La Granada, Covides, Maset, Celler Masroig, Sant Josep Vins, Vinícola de Sarral i Vins Petxina.
El vi novell arriba a Barcelona el 16 de novembre
Aquest passat dilluns 11 de novembre s'ha presentat a Barcelona el Vi Novell del 2019.
Fent honor a la dita popular 'Per Sant Martí, mata el porc i enceta el vi', els 9 cellers que elaboren Vi Novell a Catalunya han presentat els vins d'aquesta temporada, vins que es donaran a conèixer a Barcelona el pròxim dissabte 16 de novembre en la tercera edició de la Festa del Vi Novell.
Un any més, la Festa del Vi Novell se celebrarà al llarg de tot el dia ( de 12h a 20h) als jardins del Palau Robert de Barcelona amb l'objectiu de donar a conèixer els vins dels 9 cellers participants en el projecte - Celler Carles Andreu, Celler Cooperatiu de l'Espolla, Cooperativa La Granada, Covides, Maset, Celler Masroig, Sant Josep Vins, Vinícola de Sarral i Vins Petxina - de manera que pugui arribar al màxim públic possible i mantenir així viva aquesta tradició catalana.
Els vins es podran maridar també amb una proposta gastronòmica d'altres productes locals i de temporada com ara els Embotits Salgot, els Formatges Betara i les avellanes de la Denominació d'Origen Protegida Avellana de Reus, que també hi participen de la festa.
A més, enguany, la Festa del Vi Novell tindrà també un vessant solidari, i és que tots aquells que hi participin de la festa, amb la compra de les seves degustacions estaran col·laborant amb el Celler Rendé Masdeu, que es va veure greument afectat per les riuades del passat 22 d'octubre a l'Espluga de Francolí.
Aquesta iniciativa, que celebra enguany la seva tercera edició, neix de la proposta que un grup de cellers sensibles a la tradició del Vi Novell van fer a l'Institut Català de la Vinya i el Vi (INCAVI) per promocionar els vins amb denominació d'origen que s'elaboren i comercialitzen arreu del territori fent ús del terme tradicional 'novell'.
Els principals factors que caracteritzen el vi novell són la temporalitat i la producció limitada.
El Vi Novell s'enceta per Sant Martí (11 de novembre) i el seu consum dura fins que comencen a sortir els primers vins joves dels cellers.
I és que el vi novell és un vi més que jove.
Només s'embotella a l'inici de cada campanya i és el primer tast de la collita.
És un vi afruitat i fresc que recorda al gust del raïm i que és ideal per acompanyar tota mena d'àpats, especialment aquells elaborats a base d'altres productes de temporada.
Ø Celler Carles Andreu (Pira, Conca de Barberà)
Carles Andreu Trepat Novell 2019 Negre – DO Conca de Barberà
Vi Novell Xarel·lo 2019 Blanc – DO Penedès
Novell de Bot Garnatxa 2019 Negre – DO Terra Alta
Ø Vins Petxina (Sarral, Conca de Barberà)
Aquest cap de setmana s'ha celebrat a Barcelona la tercera edició de la Festa del Vi Novell.
Una celebració que es consolida en l'agenda d'actes que el vi català organitza al llarg d'aquests mesos a la capital catalana.
Al llarg de tot el dia van donar a tastar als participants les seves referències de Vi Novell, que ja es poden trobar a la venda a botigues especialitzades.
La festa va arrencar a les 12h de la mà de Mònica Perelló, de la Vinícola de Sarral, que va donar la benvinguda als assistents en nom de tots els cellers, i de Salvador Puig, Director General de l'INCAVI.
L'afluència de públic va ser constant al llarg de tot el dia, amb pics d'assistència especialment al migdia i última hora de la tarda.
Enguany, com a novetat, es va organitzar la primera edició del Concurs de Tast per Parelles del Vi Novell, que va ser conduït pel periodista Ramon Francàs.
La dinàmica del concurs consistia a reconèixer els 9 vins novells entre un total de 27 vins.
8 parelles van poder participar de la prova, que va acabar amb un empat tècnic entre dues parelles, les capitanejades pel sumiller Dani García i l'estudiant de sumilleria Marçal Font.
Totes dues parelles van rebre un lot de vins amb una mostra de cada un dels vins novells que es presentaven a la festa.
Aquest projecte col·lectiu neix de la proposta que un grup de cellers sensibles a la tradició del Vi Novell van fer a l'Institut Català de la Vinya i el Vi (INCAVI) per promocionar els vins amb denominació d'origen que s'elaboren i comercialitzen arreu del territori fent ús del terme tradicional 'novell'.
Els principals factors que caracteritzen el vi novell són la temporalitat i la producció limitada.
El Vi Novell s'enceta per Sant Martí (11 de novembre) i el seu consum dura fins que comencen a sortir els primers vins joves dels cellers.
I és que el vi novell és un vi més que jove.
Només s'embotella a l'inici de cada campanya i és el primer tast de la collita.
És un vi afruitat i fresc que recorda al gust del raïm i que és ideal per acompanyar tota mena d'àpats, especialment aquells elaborats a base d'altres productes de temporada.
Carles Andreu Trepat Novell 2019 Negre – DO Conca de Barberà
Vi Novell Xarel·lo 2019 Blanc – DO Penedès
Novell de Bot Garnatxa 2019 Negre – DO Terra Alta
El projecte Palvip persegueix una protecció alternativa de les produccions vegetals a Catalunya i al Rosselló
El projecte PALVIP, cofinançat amb un ajut FEDER, ofereix un enfocament innovador en l'estudi de les solucions de biocontrol per protegir els cultius de Catalunya i del Rosselló.
Ahir, a Vilafranca, es van reunir les entitats que formen part del projecte per tal de presentar alguns resultats tècnics assolits durant el 2019.
Els objectius d'aquest projecte és crear una xarxa d'investigació i experimentació transfronterera i innovadora, permetre la sortida al mercat dels productes de biocontrol adaptats als cultius mediterranis eficaços i econòmicament acceptables per als usuaris per aconseguir el desenvolupament d'una agricultura sostenible.
Aquest projecte també persegueix afavorir el desenvolupament econòmic d'empreses de control biològic i el desenvolupament de les industries locals al voltant de la producció d'aquests productes alternatius.
En aquest projecte, a més de l'INCAVI, hi participa la Càmera d'Agricultura dels Pirineus Orientals, la Universitat Autònoma de Barcelona, Universitat de Perpinyà i Futureco
El primer cap de setmana de maig, l'escenari de la plaça del Pati de Valls acollirà 6 actuacions musicals durant els tres dies de la 4a Mostra de Vins de la DO Tarragona "Music Valls Va de Vins".
L'escenari de la plaça del Pati de Valls acollirà 6 actuacions musicals durant els tres dies de la 4a Mostra de Vins de la DO Tarragona Music Valls Va de Vins.
El primer cap de setmana de maig, els dies 6, 7 i 8 (divendres tarda, dissabte matí i tarda, i diumenge matí), la capital de l'Alt Camp maridarà els vins i la música amb un cartell d'artistes i grups catalans i vallencs.
Aquest és el resultat de l'aposta de la regidoria de Comerç i Turisme de l'Ajuntament de Valls amb la complicitat de la DO Tarragona i la Societat Cooperativa Agrícola de Valls, per dotar la mostra amb nou format, nous continguts i més activitats, i consolidar i potenciar així aquest esdeveniment de ciutat.
La Soul Machine, dissabte dia 7, a dos quarts de deu de la nit, és el grup convidat per degustar els vins del territori i les especialitzats dels establiments de l'Associació de Restauradors de Valls, amb bon ambient i música.
L'actuació del grup format per músics de la comarca del Priorat, coneguts per l'excel·lent so del soul, funky i rhythm'n'blues del seu repertori, anirà precedida per la participació del grup vallenc Second Trast, format per les cantants Sònia Solé i Laia Pastor, acompanyades per una banda composta pel bateria Xavi Jou, el baixista Xavi Vallès, el guitarrista Arnau Duch i el teclista Gerard Martí, i la secció de vents amb els saxofonistes Òscar Gomez i Sílvia Vergès.
El dia anterior, divendres dia 6, a les 21.30 hores, els encarregats d'animar la mostra de vins seran Warner Pa & Brazuca Matraca amb una barreja d'estils amb molt de ritme: modern bossa, funk, reggae, soul, ètnic, estil jazzy...
Aquesta actuació també anirà precedida per una veu vallenca, Jaume Sanz, un jove intèrpret conegut per les seves versions i cancions originals que comparteix per la xarxa social a internet Youtube.
Els dematins de la mostra també comptaran amb música en directe.
El dissabte a la una del migdia actuaran els vallencs Murmur amb un treballat repertori de versions de David Bowie, REM, i altres grups i cantants mítics.
I el diumenge al matí, Minipop Tarragona organitzarà diversos tallers familiars amb l'acompanyament de la música de Carles Belda, conegut per la seva llarga trajectòria amb grups com Mesclat, Pomada o el conjunt Badabadoc.
La voluntat dels organitzadors és aconseguir obrir la mostra a nous públics.
La consolidació de la mostra com la cita anual dels aficionats del vi, ha animat els organitzadors a apostar per la presència d'un públic més ampli i heterogeni que, atret per la música, també descobreixi els vins de la DO Tarragona i el seu potencial enoturístic, centrat en gran mesura en Valls i la comarca de l'Alt Camp.
Programació musical del Music Valls va de vins
Visiten Catalunya per conèixer el desenvolupament de dos sectors clau al seu país: la viticultura i la indústria vinícola i la política forestal i l'economia de la fusta.
Durant 5 dies, 3 representants del govern georgià han visitat diverses iniciatives públiques i privades de Catalunya.
Dimecres 12 de juny van arribar els representants de Geòrgia que faran estada al Berguedà fins el dilluns 17.
Han visitat l'INCAVI, concretament l'Estació Enològica de Reus, per l'interès del govern georgià en la millora de la competitivitat del seu país en matèria de gestió forestal, producció vinícola i altres.
Les Açores, concretament les illes Faial i Pico van acollir el Congrés 2019 de l'Assemblea de les Regions Vitícoles aquesta setmana, quinze dies més tard de les eleccions europees.
El nou Parlament Europeu, la reforma de la PAC, les tècniques vitícoles, la intel·ligència artificial, l'etiquetat, les tendències de mercat, etc. i tot el que afecta als territoris vitícoles europeus són els temes d'actualitat que s'han tractat en aquesta Assemblea General.
El director general de l'INCAVI, Salvador Puig, hi ha estat present en representació de Catalunya.
L'AREV és l'interlocutor únic i directe de les Regions europees vitícoles amb les institucions europees, amb aproximadament cincuanta regions adherides procedents de vint països europeus.
Els cellers interessats en participar a la Mostra ja poden iniciar el procés d'inscripció.
El Departament d'Agricultura, Ramaderia, Pesca i Alimentació, a través de l'Incavi i Prodeca convoquen els cellers elaboradors de vins amb denominació d'origen catalanes per a la participació en la 39 edició de la Mostra de Vins i Caves de Catalunya.
La Mostra tindrà lloc a la Ronda Sant Antoni de Barcelona dels dies 20 al 24 de setembre de 2019, coincidint amb la Mercè.
Enguany s'estrena ubicació, concretament en els dos trams de la Ronda Sant Antoni més propers al Mercat.
Aquells cellers interessats ja poden iniciar els tràmits d'inscripció a través de la web de l'INCAVI o de Prodeca, on també hi ha disponible informació sobre les condicions de participació.
També es pot fer la inscripció clicant aquí.
La 39a Mostra de Vins i Caves de Catalunya començarà la tarda del divendres 20 de setembre fins dimarts, 24 de setembre.
La Mostra de Vins i Caves és una cita clau de molts barcelonins i barcelonines, l'aparador dels vins i caves catalans a la ciutat, amb cellers, activitats i tastos al carrer.
Aquesta any la Mostra estarà situada al centre de la ciutat, en un barri molt dinàmic i al costat d'un dels mercats més emblemàtics de Barcelona, el Mercat de Sant Antoni.
Convocatòria pels cellers participants a la 39 Mostra
El canvi climàtic està portant un increment de temperatures i reducció de pluja.
Aquests efectes poden donar lloc a vins de major graduació alcohòlica i menys acidesa.
A més, la viticultura que s'ha anat fent els darrers anys ha provocat un empobriment del nombre de varietats de vinya conreades i per tant, una erosió genètica del cultiu.
Per aquest motiu, 16 centres de recerca de l'Estat espanyol s'han unit per desenvolupar MINORVIN, un projecte que vol posar en valor la biodiversitat existent en varietats minoritàries de vinya recuperades a Espanya avaluant el seu potencial sobre la mitigació dels efectes del canvi climàtic en la viticultura.
Per aconseguir aquest objectiu, s'avaluarà en 51 varietats minoritàries de tota Espanya, actualment infravalorades, la seva resistència a la sequera, la seva tolerància a malalties fúngiques molt dependents de la climatologia (míldiu i oïdi) i el seu potencial enològic per a diversificar la producció de vi.
A Catalunya, l'INCAVI i l'IRTA lideren un dels tres subprojectes del treball, estudiant el potencial vitícola i enològic de 8 varietats minoritàries de les regions vinícoles catalanes i efectuant les anàlisis sensorials de tots els vins que s'acabaran elaborant de les 51 varietats investigades a tot l'estat a través dels laboratoris i el panell oficial de tast dels vins de Catalunya.
Aquesta col·laboració s'emmarca dins del l'i2VI, grup de treball conjunt de l'IRTA i l'INCAVI que ofereix al sector vitivinícola tota la potència R+D del Departament d'Agricultura, Ramaderia, Pesca i Alimentació.
El treball premiat és "Ús de l'homogeneïtzació a alta pressió en vinificació"
La Societat Italiana de Viticultura i Enologia (SIVE) ha atorgat el Premi 2019 Investigació per al Desenvolupament SIVE OENOPPIA al treball d'investigació "Ús de l'homogeneïtzació a alta pressió en vinificació" i al líder del projecte, Antonio Morata de la Universitat Politècnica de Madrid.
L'INCAVI i l'IRTA, a través de la investigadora Anna Puig Pujol, també hi ha participat.
El treball està centrat en la transferència en enologia d'una tecnologia utilitzada en la indústria agroalimentària, en particular pel tractament del most amb la finalitat de controlar els microorganismes potencialment contaminants abans de la fermentació i així reduir la addició de sulfits.
El Premi SIVE OENOPPIA dedicat a la investigació internacional es va crear al 2013.
En aquesta edició hi van participar 37 treballs científics de 22 grups d'investigació.
Aquest és el resultat d'un projecte pilot desenvolupat per l'INCAVI sota la coordinació del clúster INNOVI i amb els cellers Juvé & Camps, Gramona, Freixenet, Segura Viudas i Torelló.
L'Institut Català de la Vinya i el Vi (INCAVI) com a centre de recerca, el clúster INNOVI com a coordinador i els cellers Juvé & Camps, Gramona, Freixenet, Segura Viudas i Torelló han desenvolupat el projecte ECOLLEVAT per produir llevats ecològics a través de la utilització de la biodiversitat de les seves vinyes.
Avui s'ha presentat la investigació als cellers en un acte al celler Juvé Camps, amb la participació de Salvador Puig, director general de l'INCAVI; Clara Santamaria, clúster manager d'INNOVI; Anna Puig, investigadora de l'INCAVI i l'IRTA i Toni Cantos, director d'enologia de Juvé & Camps, així com altres representants dels cinc cellers de la recerca.
Aquest estudi, que es lliurarà als cellers el mes de setembre, servirà perquè puguin aplicar els nous llevats als seus vins i escumosos, una recerca que ha durat tres anys i que té com objectiu elaborar un itinerari per a la producció de llevats ecològics com a cultius iniciadors per a vins i vins escumosos.
Un avenç que reforça els vins escumosos i caves de qualitat.
Llevats ecològics propis, una tendència a l'alça
Els llevats s'usen per iniciar les fermentacions de vins i escumosos i la major part de cellers fan servir llevats comercials.
No obstant hi ha un interès creixent en aïllar soques de llevat de les pròpies vinyes per una major diferenciació del producte, i, a més, al mercat hi ha molt poques soques de llevats ecològics, obtingudes en zones de fora de Catalunya.
D'altra banda, la normativa d'elaboració de vins ecològics recomana la utilització de llevats ecològics.
Amb aquest projecte, els cellers integrants podran diferenciar i personalitzar els vins i escumosos d'alta gamma de mitjançant l'ús de llevats autòctons sense necessitat d'emprar-ne d'estàndards i comercials; podran obtenir llevats ecològics de comportament conegut per a l'elaboració de vins i caves ecològics i biodinàmics i incrementaran el control sobre la fermentació.
L'INCAVI fa anys que ofereix el servei de selecció de llevats propis dels cellers i diverses empreses utilitzen aquest servei, algunes de les quals fan vins ecològics i biodinàmics.
Aquesta recerca permetrà que l'INCAVI pugui oferir serveis a la carta de producció de llevats per a cellers interessants en singularitzar part de les seves produccions prèvia selecció de llevats de les seves finques.
El projecte ha tingut un pressupost de 243.300 euros i ha estat cofinançat pel Departament d'Agricultura, Ramaderia, Pesca i Alimentació i el fons FEADER.